**ΕΠΙΣΚΕΠΤΗΣ - ΑΠΕΥΘΕΙΑΣ ΑΝΙΟΝΤΑΣ ΥΠΗΚΟΟΥ ΤΡΙΤΗΣ ΧΩΡΑΣ ΜΕ ΑΔΕΙΑ ΜΕΤΑΝΑΣΤΕΥΣΗΣ Η ΤΟΥ/ΤΗΣ ΣΥΖΥΓΟΥ ΤΟΥ**

**ΕΓΓΡΑΦΗ ΚΑΙ ΠΡΩΤΗ ΑΔΕΙΑ ΠΡΟΣΩΡΙΝΗΣ ΔΙΑΜΟΝΗΣ**

**ΑΝΑΝΕΩΣΗ ΑΔΕΙΑΣ ΠΡΟΣΩΡΙΝΗΣ ΔΙΑΜΟΝΗΣ**

|  | **ΕΓΓΡΑΦΟ** | |
| --- | --- | --- |
|  |  |  |
| **ΜΕΤΑ ΤΗΝ ΑΦΙΞΗ ΤΟΥ ΥΠΗΚΟΟΥ ΤΡΙΤΗΣ ΧΩΡΑΣ** | | |
|  | Αντίγραφο έγκυρου διαβατηρίου ή άλλου ταξιδιωτικού εγγράφου, με διάρκεια ισχύος που να καλύπτει τουλάχιστον τρεις (3) μήνες πέραν της αιτούμενης διάρκειας διαμονής. | |
|  | Αντίγραφο σελίδας διαβατηρίου ή άλλου ταξιδιωτικού εγγράφου όπου φαίνεται η τελευταία άφιξη στη Δημοκρατία και η θεώρηση εισόδου (όπου εφαρμόζεται). | |
|  | Πρωτότυπο Πιστοποιητικό Λευκού Ποινικού Μητρώου από τη χώρα προέλευσης ή διαμονής, αν ο αιτητής διαμένει σε χώρα άλλη από τη χώρα προέλευσης, με δεόντως επικυρωμένη επίσημη μετάφραση στα ελληνικά ή αγγλικά ΜΟΝΟ για 1η Άδεια. | |
|  | Πρωτότυπα αποτελέσματα ιατρικών αναλύσεων αίματος, που να αποδεικνύουν ότι ο υπήκοος τρίτης χώρας δεν πάσχει από ηπατίτιδα Β, και Γ, HIV, σύφιλη, καθώς και ακτινογραφία θώρακος για φυματίωση με γνωμάτευση ιατρού, σφραγισμένες από ειδικό ιατρό από τη Κυπριακή Δημοκρατία ΜΟΝΟ για 1η Άδεια. | |
|  | Πρωτότυπη εγγυητική επιστολή τραπεζικού ιδρύματος, **δεκαετούς διάρκειας**, για κάλυψη πιθανών εξόδων επαναπατρισμού επ’ ονόματί του αιτητή από τον τραπεζικό λογαριασμό του συντηρούντος απευθείας κατιόντα ή του/της συζύγου της/του στη Δημοκρατία.  Στην ανανέωση προσκομίζεται αντίγραφο. | |
|  | Πιστοποιητικό Ασφάλισης Υγείας για την Ιατροφαρμακευτική περίθαλψη που να καλύπτει ενδονοσοκομειακή και εξωνοσοκομειακή περίθαλψη και μεταφορά σορού (σχέδιο Α). | |
|  | Αντίγραφο τίτλου ιδιοκτησίας /αγοραπωλητήριου εγγράφου κατατεθειμένου στο κτηματολόγιο ή του χαρτοσημασμένου ενοικιαστηρίου εγγράφου καταλύματος, επ’ ονόματι του συντηρούντος. | |
|  | Αναλυτική κατάσταση κίνησης τραπεζικού λογαριασμού του συντηρούντος, των τελευταίων 12 μηνών, όταν πρόκειται για ανανέωση ή από την ημερομηνία ανοίγματος του λογαριασμού όταν πρόκειται για πρώτη άδεια, όπου παρουσιάζονται τα εμβάσματα εξωτερικού επ’ ονόματι του συντηρούντος τα οποία συνολικά δεν θα πρέπει να είναι λιγότερα από €2.000 μηνιαίως ή €24.000 ανά έτος για ένα άτομο. Το ποσό αυτό αυξάνεται κατά 20% για τον/την σύζυγο και κατά 15% για κάθε τέκνο. Για σκοπούς υπολογισμού του ποσού, δεν θα λαμβάνονται υπ’ όψιν τα εμβάσματα προς το εξωτερικό ή σε τρίτα πρόσωπα.  Σημειώνεται ότι κατά την υποβολή της αίτησης για ανανέωση της άδειας επισκέπτη, θα πρέπει, σε κάθε περίπτωση, το υπόλοιπο στο λογαριασμό να μην είναι λιγότερο των €6.000, το οποίο αντιστοιχεί σε εισοδήματα τριών μηνών, ανεξαρτήτως του μεγέθους της οικογένειας.  Για σκοπούς υπολογισμού των επαρκών πόρων, η κατάσταση κίνησης του τραπεζικού λογαριασμού θα συνοδεύεται από:  (α) υπεύθυνη δήλωση του συντηρούντος για τον αριθμό των μελών της οικογένειάς του τα οποία θα συντηρεί στην Δημοκρατία και  (β) συνοπτική κατάσταση εισοδημάτων. | |
|  | Πιστοποιητικό γεννήσεως του απευθείας κατιόντα, δεόντως επικυρωμένο/πιστοποιημένο και μεταφρασμένο στα ελληνικά ή αγγλικά .  Κατά την πρώτη άδεια να παρουσιάζεται το πρωτότυπο έγγραφο και να προσκομίζεται αντίγραφο.  Κατά την ανανέωση να προσκομίζεται το αντίγραφο. | |
|  | Αντίγραφο του επικυρωμένου πιστοποιητικού γάμου του συντηρούντος, μεταφρασμένο στην ελληνική ή αγγλική γλώσσα (όπου εφαρμόζεται) | |
|  | Υπεύθυνη Δήλωση ανάληψης ευθύνης εξόδων και φιλοξενίας από τον απευθείας κατιόντα ή τον/την σύζυγό αυτού. | |